CELEX: 62018CN0413
Language: ro
Date: 2018-06-21 00:00:00
Title: Cauza C-413/18 P: Recurs introdus la 21 iunie 2018 de H împotriva Hotărârii Tribunalului (Camera a șasea) din 11 aprilie 2018 în cauza T-271/10 RENV, H/Consiliul Uniunii Europene

24.9.2018   
            
            
               RO
            
            
               Jurnalul Oficial al Uniunii Europene
            
            
               C 341/4
            
         
      Recurs introdus la 21 iunie 2018 de H împotriva Hotărârii Tribunalului (Camera a șasea) din 11 aprilie 2018 în cauza T-271/10 RENV, H/Consiliul Uniunii Europene
      (Cauza C-413/18 P)
      (2018/C 341/05)
      Limba de procedură: engleza
      
         Părțile
      
      
         Recurent: H (reprezentant: M. Velardo, avocat)
      
         Cealaltă parte din procedură: Consiliul Uniunii Europene
      
         Concluziile recurentei
      
      Recurenta solicită Curții:
      
                  —
               
               
                  anularea Hotărârii din 11 aprilie 2018 în cauza T-271/10 RENV, H/Consiliul Uniunii Europene, întrucât a fost respinsă cererea recurentului de anulare a Deciziei din 7 aprilie 2010, semnată de şeful de personal al Misiunii de Poliție a Uniunii Europene prin care acesta a fost relocat pe postul de „Criminal Justice Adviser-Prosecutor” din cadrul biroului regional Banja Luka (Bosnia și Herțegovina), și, cu titlu subsidiar, de anulare a Deciziei din 30 aprilie 2010, semnată de şeful misiunii menţionat la articolul 6 din Decizia 2009/906/CFSP (1) a Consiliului din 8 decembrie 2009 privind Misiunea de Poliție a Uniunii Europene (MPUE) în Bosnia și Herțegovina (BiH), și întrucât a fost respinsă cererea de despăgubire din cauza nelegalității deciziilor sus-menționate;
               
            
                  —
               
               
                  pronunțarea asupra cauzei și, dacă este necesar, trimiterea cauzei la Tribunal spre rejudecare,
               
            
                  —
               
               
                  obligarea pârâtului în prima instanță să suporte cheltuielile de judecată efectuate în cauza C-455/14 P, precum și pe cele efectuate în prezenta procedură.
               
            
         Motivele și principalele argumente
      
      
                  —
               
               
                  Recurenta invocă încălcarea articolului 216 din Regulamentul de procedură al Tribunalului și a articolului 47 din Carta drepturilor fundamentale deoarece hotărârea atacată a fost pronunțată de o cameră alcătuită parțial din aceiași judecători care au pronunțat hotărârea anulată de Curtea de Justiție a Uniunii Europene.
               
            
                  —
               
               
                  În ceea ce privește competența şefului misiunii de a adopta decizii referitoare la relocarea personalului și rolul statului membru de origine în contextul transferului personalului detașat, recurentul invocă încălcarea articolului 61 al doilea paragraf din Statutul Curții de Justiție întrucât instanța de prim grad de jurisdicţie nu a respectat hotărârea pronunțată în cauza trimisă spre rejudecare de Curtea de Justiție a Uniunii Europene.
               
            
                  —
               
               
                  Denaturarea elementelor de probă
               
            
                  —
               
               
                  Încălcarea drepturilor la apărare și la egalitate de tratament întrucât recurenta nu a fost ascultată cu privire la anumite înscrisuri și observații scrise prezentate de Consiliu în cursul procedurii în primă instanță.
               
            
                  —
               
               
                  Încălcarea articolului 134 alineatul (1) din Regulamentul de procedură întrucât s-a statuat ca recurentul să suporte cheltuielile efectuate în cauza C-455/14 P în care a avut câștig de cauză.
               
            
         (1)  JO 2009, L 322, p. 22.